
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 3 


14 Ιανουάριου 2002 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 4 

Εκτέλεση ενεργειών τεχνικής βοήθειας - στήριξης και δια¬ 
χείριση των αντίστοιχων πόρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. τις διατάξεις του άρθρου 4 παρ. 1 του Ν. 1960/91 (ΦΕΚ 
123/Α) όπως τροποποιήθηκε από το άρθρο 12 παρ. 2 του 
Ν. 2860/2000 (ΦΕΚ 251/Α/14.11.2000) και στη συνέχεια με το 
άρθρο 37 παρ. 8 και 9του Ν. 2937/2001 (ΦΕΚ 169/Α/26.7.2001). 

2. τις διατάξεις της παρ. 5 του άρθρου 1 του καταστατικού 
της Μονάδας Οργάνωσης της Διαχείρισης του Κοινοτικού 
Πλαισίου Στήριξης, που εγκρίθηκε με την παρ. 3 του άρθρου 
τρίτου του Ν. 2372/1996 (ΦΕΚ 29/Α), όπως η παράγραφος αυ¬ 
τή αντικαταστάθηκε με το άρθρο 37 παρ. 5του Ν. 2937/2001 
(ΦΕΚ 169/Τ.Α/26.7.2001). 

3. τις διατάξεις του άρθρου 29 Α του Ν. 1558/85 «Κυβέρνη¬ 
ση και Κυβερνητικά Οργανα» (ΦΕΚ 137/Α) όπως προστέθηκε 
με το άρθρο 27 του Ν. 2081/92 (ΦΕΚ 154/Α) και αντικαταστά- 
θηκε με το άρθρο 1 παρ. 2α του Ν. 2469/97 (ΦΕΚ38/Α). 

4. τα π.δ. 346/1998 (ΦΕΚ230/Α) «Προσαρμογή της ελληνικής 
νομοθεσίας για τις δημόσιες συμβάσεις υπηρεσιών προς τις 
διατάξεις της Οδηγίας 92/50/ΕΟΚ της 18ης Ιουλίου 1992» και 
370/95 (ΦΕΚ) «Προσαρμογή της ελληνικής νομοθεσίας για τις 
δημόσιες συμβάσεις προμηθειών προς τις διατάξεις της Οδη¬ 
γίας 93/36/ΕΟΚτης 18ης Ιουλίου 1992», όπως τροποποιήθηκαν 
αντίστοιχα με τα π.δ. 18/2000 (ΦΕΚ 15/Α) και 105/2000 (ΦΕΚΑ) 
σε συμμόρφωση προς την Οδηγία 97/52/ΕΚ και ισχύουν. 

5. το γεγονός ότι δεν προκαλείται δαπάνη εις βάρος του 
Κρατικού Προϋπολογισμού. 

6. την με αριθμό 679/20.12.2001 γνωμοδότηση του Συμ¬ 
βουλίου Επικράτειας με πρόταση του Υπουργού Εθνικής Οι¬ 
κονομίας αποφασίζουμε: 

Άρθρο 1 

Πεδίο εφαρμογής 

1. Με το παρόν διάταγμα προσδιορίζονται οι κατηγορίες ε¬ 
νεργειών και δαπανών, ο τρόπος ορισμού των διαχειριστών 
των δαπανών, οι διαδικασίες προκήρυξης, οι διαδικασίες α¬ 
νάθεσης και πληρωμής, τα αναγκαία δικαιολογητικά και κάθε 
λεπτομέρεια σχετική με την εκτέλεση ενεργειών τεχνικής 
βοήθειας - στήριξης, και ιδίως της προμήθειας αγαθών και 
της παροχής υπηρεσιών, συμπεριλαμβανομένων εκείνων 
που αφορούν την κάλυψη λειτουργικών δαπανών ή εκείνων 
που παρέχονται στο πλαίσιο επιτροπών ή ομάδων εργασίας, 
καθώς και τη διαχείριση των αντίστοιχων πόρων από τις αρ¬ 
μόδιες υπηρεσίες. Επίσης ρυθμίζονται θέματα σχετικά με την 


ανάθεση σε ενδιάμεσους φορείς της εφαρμογής μέτρων ή 
προγραμμάτων τεχνικής βοήθειας. 

2. Οι ενέργειες τεχνικής βοήθειας - στήριξης αφορούν τον 
προγραμματισμό, τον σχεδίασμά, την προετοιμασία, την α¬ 
ξιολόγηση, τη διαχείριση, την παρακολούθηση, τη δημοσιό¬ 
τητα,την εφαρμογή και τον έλεγχο του Κ.Π.Σ.,των επιχειρη¬ 
σιακών προγραμμάτων, των κοινοτικών πρωτοβουλιών, του 
Ταμείου Συνοχής και των πράξεων που εντάσσονται σε αυτά 
και χρηματοδοτούνται από εθνικούς ή κοινοτικούς πόρους 
μέσω του προϋπολογισμού δημοσίων επενδύσεων. 

3. Αρμόδιες για την εκτέλεση του ετήσιου προγράμματος 
ενεργειών τεχνικής βοήθειας - στήριξης είναι οι διαχειριστι¬ 
κές αρχές του Κ.Π.Σ., των επιχειρησιακών προγραμμάτων και 
των κοινοτικών πρωτοβουλιών, η Αρχή Πληρωμής, η Επιτρο¬ 
πή Δημοσιονομικού Ελέγχου και η αρμόδια για το Ταμείο Συ¬ 
νοχής υπηρεσία. 

4. Οι υπηρεσίες της παρ. 3 του παρόντος άρθρου μπορούν 
είτε να αναθέτουν οι ίδιες ενέργειες τεχνικής βοήθειας- στή¬ 
ριξης είτε να μεταβιβάζουν την αρμοδιότητα ανάθεσης ενερ¬ 
γειών τεχνικής βοήθειας-στήριξης, με απόφαση του αρμόδι¬ 
ου Υπουργού ή του Γενικού Γραμματέα Περιφέρειας κατά 
περίπτωση, σε άλλη δημόσια υπηρεσία ή φορέα του δημόσι¬ 
ου τομέα, όπως κάθε φορά ορίζεται. Οι ενέργειες αυτές υλο¬ 
ποιούνται στο πλαίσιο του προγράμματος που καταρτίζεται 
και εκτελείται σύμφωνα με τη διαδικασία του άρθρου 12 παρ. 
3 του Ν. 2860/2000 (ΦΕΚ 251 Α'). 

5. Σε περίπτωση που η ενέργεια τεχνικής βοήθειας-στήρι- 
ξης αποτελεί πράξη που συγχρηματοδοτείται στο πλαίσιο ε¬ 
πιχειρησιακού προγράμματος, όπως ορίζεται στο άρθρο 1 
του Ν. 2860/2000, η αρμοδιότητα της εκτέλεσης της πράξης 
μπορεί να εκχωρηθεί στον τελικό δικαιούχο, όπως ορίζεται με 
την απόφαση ένταξης της πράξης στο επιχειρησιακό πρό¬ 
γραμμα σύμφωνα με το άρθρο 5 παρ. 1 του Ν.2860/2000. Στην 
περίπτωση αυτή η απόφαση ένταξης λογίζεται και ως απόφα¬ 
ση εκχώρησης της αρμοδιότητας εκτέλεσης της ενέργειας. 

Άρθρο 2 

Κατηγορίες ενεργειών και δαπανών 

Δαπάνες που καλύπτονται από το παρόν είναι όσες αφο¬ 
ρούν τις ενέργειες τεχνικής βοήθειας-στήριξης, οι οποίες πε- 
ριέχονται στο παράρτημα. 

Άρθρο 3 

Διαδικασίες ανάθεσης προμηθειών αγαθών και παροχής υ¬ 
πηρεσιών για τις κατηγορίες Α, Β, Γ του παραρτήματος 

1. Με αιτιολογημένη απόφαση του προϊσταμένου της αρ¬ 
μόδιας για την εκτέλεση των ενεργειών τεχνικής βοήθειας- 
στήριξης υπηρεσίας επιτρέπεται η με απευθείας ανάθεση, 

κατόπιν διαπραγματεύσεων, σύναψη σύμβασης προμήθειας 
αγαθών ή παροχής υπηρεσιών για τις κατηγορίες Α, Β, Γ του 
παραρτήματος με προϋπολογιζόμενη αξία μέχρι του διπλά¬ 
σιου ποσού, εκτός ΦΠΑ, από αυτό που κάθε φορά ισχύει σύμ¬ 
φωνα με το άρθρο 83παρ.1 εδάφιο α'του Ν. 2362/1995. 

2. Με αιτιολογημένη απόφαση του Ειδικού ή Γ ενικού Γ ραμμα- 
τέα Υπουργείου ή Περιφέρειας στον οποίο υπάγεται η αρμόδια 
για την εκτέλεση των ενεργειώντεχνικής βοήθειας - στήριξης υ¬ 
πηρεσία επιτρέπεται η με απευθείας ανάθεση κατόπιν διαπραγ¬ 
ματεύσεων, σύναψη σύμβασης προμήθειας αγαθών ή παροχής 
υπηρεσιών για τις κατηγορίες Α, Β, Γ του παραρτήματος: 

α) με προϋπολογιζόμενη αξία μέχρι του διπλάσιου ποσού, 
εκτός Φ. Π. Α., από αυτό που κάθε φορά ισχύει σύμφωνα με το 
άρθρο 83 παρ.1 εδάφιο β'του Ν. 2362/1995. 

β) Όταν για λόγους τεχνικούς ή σχετικούς με την προστα¬ 
σία αποκλειστικών δικαιωμάτων μπορούν να διενεργηθούν 
μόνο από συγκεκριμένο φορέα. 

γ) Όταν, και στον βαθμό που είναι απολύτως αναγκαίο, λό¬ 
γω απρόβλεπτων περιστάσεων που δεν απορρέουν από ευ¬ 
θύνη της υπηρεσίας, προκύπτει επιτακτικά επείγουσα ανά¬ 
γκη που δεν συμβιβάζεται με τις προθεσμίες των άρθρων 10- 
12τουπ.δ. 370/95ήτωνάρθρων 13-15τουπ.δ. 346/98, όπως 
τροποποιήθηκαν με τα άρθρα 5 & 6 του π.δ. 18/2000. 

δ) Όταν δεν έχει υποβληθεί καμία κανονική ή παραδεκτή 
προσφορά σε ήδη προκηρυχθείσα διαδικασία, εφόσον στις 
διαπραγματεύσεις γίνονται δεκτοί όλοι οι προσφέροντες 
που κατά την προηγούμενη διαδικασία υπέβαλαν 
προσφορές σύμφωνες με τις τυπικές της προϋποθέσεις. 

ε) Όταν δεν έχει υποβληθεί καμία ή καμία συμφέρουσα 
προσφορά σε ήδη προκηρυχθείσα διαδικασία, εφόσον οι όροι 
της αρχικής προκήρυξης δεν έχουν τροποποιηθεί ουσιωδώς. 

στ) Ότανπρόκειται για συμπληρωματική προμήθειαή υπηρε¬ 
σία που δεν περιλαμβάνεται στο αρχικό προβλεπόμενο σχέδιο 
ή στην αρχική σύμβαση και που κατέστη αναγκαία λόγω απρό¬ 
βλεπτων περιστάσεων κατά την εκτέλεση της αρχικής σύμβα¬ 
σης, εφόσον συντρέχουν αθροιστικά οι εξής προϋποθέσεις: 

αα. πρόκειται να εκτελεσθεί από τον ανάδοχο της προμή¬ 
θειας ή των υπηρεσιών αυτών, 
ββ. δεν μπορεί, από τεχνική ή οικονομική άποψη, να διαχω- 
ρισθεί από την εκτέλεση της αρχικής σύμβασης χωρίς να δη- 
μιουργηθούν μείζονα προβλήματα σε αυτήν ή, αν και μπορεί 
να διαχωρισθεί από την εκτέλεση της αρχικής σύμβασης, εί¬ 
ναι απολύτως αναγκαία για την ολοκλήρωσή της και 
γγ. η προϋπολογιζόμενη συνολική αξία της δεν υπερβαίνει 
το 50% της αξίας του αντικειμένου της αρχικής σύμβασης. 

3. Με αιτιολογημένη απόφαση του Ειδικού ή Γ ενικού Γ ραμ- 
ματέα Υπουργείου ή Περιφέρειας στον οποίο υπάγεται η αρ¬ 
μόδια για την εκτέλεση των ενεργειών τεχνικής βοήθειας - 
στήριξης υπηρεσία, ύστερα από γνώμη της αρμόδιας υπη¬ 
ρεσίας ή επιτροπής, η οποία συνιστάται σύμφωνα με τις δια¬ 
δικασίες των άρθρων 2 παρ. 3 και 4 παρ. 8 του Ν.2860/2000 
(ΦΕΚ Α' 251), επιτρέπεται η με απευθείας ανάθεση, κατόπιν 
διαπραγματεύσεων, σύναψη σύμβασης προμήθειας αγαθών 
ή παροχής υπηρεσιών του άρθρου 2 του παρόντος με προϋ- 
πολογιζόμενη αξία, εκτός ΦΠΑ, μέχρι του ποσού των εκατόν 
τριάντα χιλιάδων (130.000) ευρώ. Οι ανωτέρω επιλέγουν με¬ 
ταξύ τριών (3) τουλάχιστον προσφορών που λαμβάνονται α¬ 
πό κατάλληλους φορείς, φυσικά ή νομικά πρόσωπα. 

4. Οι απευθείας αναθέσεις των προηγουμένων παραγρά¬ 
φων του παρόντος άρθρου επιτρέπονται μόνον στο μέτρο 
που δεν εμπίπτουν στο πεδίο εφαρμογής των π.δ./των 
370/1995 και 346/1998 ή δεν παραβιάζουντις διατάξεις τους. 

5. Σε κάθε περίπτωση πλην των ανωτέρω, η ανάθεση της 
προμήθειας αγαθών ή της παροχής υπηρεσιών γίνεται με αι¬ 
τιολογημένη απόφαση του Υπουργού ή του Γ ενικού Γ ραμμα- 
τέα Περιφέρειας στον οποίο υπάγεται η αρμόδια για την ε¬ 
κτέλεση των ενεργειώντεχνικής βοήθειας - στήριξης υπηρε¬ 
σία, σύμφωνα με τις διατάξεις των π.δ./των 370/1995 και 
346/1998 αντίστοιχα, όπως ισχύουν. 


6. Σε περίπτωση που η αρμοδιότητα ανάθεσης της εκτέλε¬ 
σης ενέργειας τεχνικής βοήθειας-στήριξης μεταβιβάζεται σε 
υπηρεσία ή φορέα άλλο από τις αρχές που αναφέρονται στο 
άρθρο 1 παρ.3 του παρόντος, η προμήθεια αγαθών ή η πα¬ 
ροχή υπηρεσιών διενεργείται σύμφωνα με τις ειδικές διατά¬ 
ξεις που διέπουντο καθεστώς της άλλης υπηρεσίας ή φορέα. 
Όταν φορέας ανάθεσης είναι ειδική υπηρεσία του άρθρου 7 
του Ν.2860/2000 (ΦΕΚΑ' 251) ή υπηρεσία υπουργείου ή πε¬ 
ριφέρειας, αυτή προβαίνει στην προμήθεια αγαθών ή την πα¬ 
ροχή υπηρεσιών σύμφωνα με τους ορισμούς του παρόντος. 

Άρθρο 4 

Διαδικασίες ανάθεσης παροχής υπηρεσιών 
για την κατηγορία Δ του παραρτήματος 

Με αποφάσεις του Υπουργού Εθνικής Οικονομίας ή του 
καθ'ύλην αρμόδιου Υπουργού ή του Γ ενικού Γ ραμματέα Πε¬ 
ριφέρειας στους οποίους υπάγεται η αρμόδια για την εκτέ¬ 
λεση των ενεργειώντεχνικής βοήθειας - στήριξης υπηρεσία, 
συγκροτούνται επιτροπές ή ομάδες εργασίας από εμπειρο¬ 
γνώμονες του ιδιωτικού ή δημόσιου τομέα σύμφωνα με τα 
άρθρα 2 παρ. 3 και4παρ. 3του Ν.2860/2000. (ΦΕΚΑ'251) 

Άρθρο 5 

Κατάρτιση της σύμβασης 

1. Μεταξύ του Κράτους, το οποίο εκπροσωπεί ο αρμόδιος 
σύμφωνα με τις διατάξεις του άρθρου 3 Υπουργός, Ειδικός ή 
Γ ενικός Γ ραμματέας Υπουργείου ή Περιφέρειας, και του επι- 
λεγέντος σύμφωνα με τις διαδικασίες του ίδιου άρθρου κα¬ 
ταρτίζεται σύμβαση εγγράφως σύμφωνα με τους όρουςτης α¬ 
πόφασης ανάθεσης, εφόσον η προϋπολογιζόμενη αξία, εκτός 
Φ.Π.Α., υπερβαίνει το ποσό των δέκα χιλιάδων (10.000) ευρώ. 

2. Η σύμβαση περιλαμβάνει τουλάχιστον τον τόπο και τον 
χρόνο υπογραφής της, τα συμβαλλόμενα μέρη, σαφή περι¬ 
γραφή της ανατεθείσας προμήθειας ή των ανατεθεισών υ¬ 
πηρεσιών καθώς και τους τυχόν όρους εκτέλεσής τους, την 
αμοιβή, τις τεχνικές προδιαγραφές, τις προβλεπόμενες εγ¬ 
γυήσεις (εγγύηση κατά την προκαταβολή, εγγύηση καλής ε¬ 
κτέλεσης, κοκ.), τον τρόπο και τον χρόνο επιστροφής τους, 
τον τρόπο πληρωμής, τον τρόπο και τον χρόνο παραλαβής, 
τους όρους της τυχόν αναθεώρησης τιμών, τις ενδεχόμενες 
ποινικές ρήτρες. Στις περιπτώσεις που στην σύμβαση προ- 
βλέπεται προκαταβολή, αυτή δεν μπορεί να υπερβαίνει το 
τριάντα τοις εκατό (30%) του προϋπολογισμού της σύμβα¬ 
σης, μη συμπεριλαμβανομένου του Φ.Π.Α. 

Άρθρο 6 
Διαχειριστές 

Με απόφαση του Ειδικού ή Γ ενικού Γ ραμματέα Υπουργείου 
ή Περιφέρειας, στον οποίο υπάγεται η αρμόδια για την εκτέ¬ 
λεση των ενεργειώντεχνικής βοήθειας-στήριξης υπηρεσία, ο¬ 
ρίζονται οι διαχειριστές των δαπανών των ενεργειών αυτών. 

Άρθρο 7 

Διαδικασία πληρωμής δαπανών 

1. Η πληρωμή για οποιαδήποτε δαπάνη που γίνεται με βά¬ 
ση το ετήσιο πρόγραμμα τεχνικής βοήθειας - στήριξης βα¬ 
ρύνει τον αντίστοιχο κωδικό αριθμό έργου της Συλλογικής Α¬ 
πόφασης Έργου του Υπουργείου ή της Περιφέρειας, στην ο¬ 
ποία είναι ενταγμένη η ενέργειατεχνικής βοήθειας-στήριξης, 
και μέχρι του ύψους των πιστώσεων του προϋπολογισμού 
δημοσίων επενδύσεων του έτους κατά το οποίο πραγματο¬ 
ποιείται η πληρωμή. 

2. Κάθε πληρωμή εκτός εκείνων που ρυθμίζονται από τις δια¬ 
τάξεις των παρ.3 και 4 του παρόντος άρθρου διενεργείται με 
επιταγές που εκδίδονται από τον διαχειριστή σε διαταγή του 
δικαιούχου επί της Τράπεζας της Ελλάδας με βάση τα δικαιο- 
λογητικάτου άρθρου 8 του παρόντος. Ταυτόχρονα τα δικαιο- 
λογητικά αυτά υποβάλλονται στην αρμόδια Υπηρεσία Δημο¬ 
σιονομικού Ελέγχου (Υ.Δ.Ε.), η οποία πραγματοποιεί τον έλεγ- 

χο νομιμότητας και κανονικότητας και εκκαθαρίζει τη δαπάνη 
συντάσσοντας σχετική πράξη. Με βάση τα εκκαθαρισθέντα δι- 
καιολογητικά κάθε επιταγής με το αντίγραφό της και το αργό¬ 
τερο μέχρι το τέλος Φεβρουάριου του επομένου οικονομικού 
έτους, η Υ.Δ.Ε. εκδίδει το συμψηφιστικό χρηματικό ένταλμα 
για την εμφάνιση της δαπάνης στη δημόσια ληψοδοσία και τα 
διαβιβάζει στο Ελεγκτικό Συνέδριο, μετά δετή θεώρηση και υ¬ 
πογραφή τους τα αποστέλλει στην αρμόδια υπηρεσία του Γε¬ 
νικού Λογιστηρίου του Κράτους για να εξοφληθούν. Αν κάποιο 
ένταλμα δεν θεωρηθεί από το Ελεγκτικό Συνέδριο, τα δικαιο- 
λογητικά επιστρέφονται στην Υ.Δ.Ε., που μεριμνά προκειμέ- 
νου η αρμόδια υπηρεσία να εκδώσει απόφαση έκδοσης ε¬ 
ντάλματος προπληρωμής στο όνομα του διαχειριστή με ημε¬ 
ρομηνία απόδοσης την 30η Ιουνίου του επομένου έτους από 
τη διενέργεια της δαπάνης προκειμένου να εκδοθείτο συμψη- 
φιστικό ένταλμα. Η απόδοση του συμψηφιστικού εντάλματος 
γίνεται απάτην Υ.Δ.Ε., η οποία αποστέλλει τα δικαιολογητικά 
στο Ελεγκτικό Συνέδριο. Ένταλμα προπληρωμής με τη διαδι¬ 
κασία αυτή εκδίδεται και σε περίπτωση που δεν είναι δυνατή η 
συγκέντρωση νομίμων δικαιολογητικών. 

3. Για τις τρέχουσες δαπάνες, ορίζεται με απόφαση του προϊ¬ 
σταμένου των υπηρεσιώντου άρθρου 1 παρ.3του παρόντος,έ¬ 
νας διαχειριστής, ο οποίος μπορεί να αναλαμβάνει προκαταβο¬ 
λές με την έκδοση επιταγών στο όνομάτου από τον λογαριασμό 
του έργου. Το συνολικό ποσό που αναλαμβάνει δεν μπορεί να υ¬ 
περβαίνει την προϋπολογιζόμενη αξία, συμπεριλαμβανομένου 
του ΦΠΑ, των χιλίων πεντακοσίων (1.500) ευρώ. Ανάληψη νέας 
προκαταβολής δεν μπορεί να γίνει πριν υποβληθούν στην Υ.Δ.Ε. 
τα δικαιολογητικά των δαπανών για την τακτοποίηση της προη- 
γουμένης προκαταβολής, για την δε κατά τα λοιπά τακτοποίη¬ 
ση ακολουθείται η διαδικασία της παρ. 2. 

4. Για τις δαπάνες των εκτός έδρας μετακινήσεων του προ¬ 
σωπικού ή φιλοξενουμένων ή για τις δαπάνες των αμοιβών με¬ 
λών επιτροπών ή ομάδων εργασίας, ο διαχειριστής μπορεί να 
αναλαμβάνει με απόφαση του προϊσταμένου της αρμόδιας για 
την εκτέλεση των ενεργειών τεχνικής βοήθειας - στήριξης υ¬ 
πηρεσίας προκαταβολικά το αναγκαίο ποσό με την έκδοση ε¬ 
πιταγών στο όνομάτου και για ποσό που προσδιορίζεται με την 
απόφαση προσδιορισμού της δαπάνης. Προκειμένου για δα¬ 
πάνες μετακινήσεων ο διαχειριστής προκαταβάλλει στον με¬ 
τακινούμενο το σύνολο του κόστους των εισιτηρίων και το ο¬ 
γδόντα τοις εκατό (80%) του υπολοίπου του κόστους της με¬ 
τακίνησης, όπως αυτό προσδιορίζεται με την κοινή υπουργική 
απόφαση του άρθρου 7 παρ. 7 του Ν. 2860/2000 (ΦΕΚ251 Α'). 

5. Οι προβλεπόμενες από την κείμενη νομοθεσία κρατή¬ 
σεις αποδίδονται από τον διαχειριστή. Τα γραμμάτια είσπρα¬ 
ξης επισυνάπτονται από τον υπόλογο στα δικαιολογητικά 
που αποστέλλονται στις οικείες Υπηρεσίες Δημοσιονομικού 
Ελέγχου του Υπουργείου Οικονομικών. 

Άρθρο 8 

Δικαιολογητικά πληρωμής δαπανών 

Για την πληρωμή από τους διαχειριστές των δαπανών των 
ενεργειών που καλύπτονται από πιστώσεις της τεχνικής βοή¬ 
θειας -στήριξης απαιτούνται τα κατωτέρω δικαιολογητικά: 

1. Γ ια την τακτοποίηση προκαταβολών για την κάλυψη τρε- 
χουσών δαπανών της παραγράφου 3 του άρθρου 7: 

α) τιμολόγιο του προμηθευτή και δελτίο αποστολής, όπου α¬ 
παιτείται, ή τιμολόγιο παροχής υπηρεσιών με την ένδειξη «εξω- 
φλήθη» ή, προκειμένου για δαπάνες κάτω των 40 ευρώ, θεωρη¬ 
μένη απόδειξη ταμειακής μηχανής, εάν ο προμηθευτής οφείλει 
να εκδίδει τέτοια απόδειξη σύμφωνα με την κείμενη νομοθεσία. 

β) κατάσταση εξοφληθέντων τιμολογίων και αποδείξεων 
θεωρημένη από τον προϊστάμενο της αρμόδιας για την εκτέ¬ 
λεση των ενεργειώντεχνικής βοήθειας - στήριξης υπηρεσίας. 

2. Για την κάλυψη δαπανών προϋπολογιζόμενης αξίας μέ¬ 
χρι είκοσι χιλιάδες (20.000) ευρώ εκτός Φ.Π.Α: 

α) απόφαση του αρμοδίου οργάνου με την οποία ανατίθε¬ 
ται η προμήθεια αγαθών ή η παροχή υπηρεσιών, 


β) σύμβαση προκειμένου για δαπάνη προϋπολογιζόμενης 
αξίας άνω των δέκα χιλιάδων (10.000) ευρώ εκτός Φ.Π.Α., 
γ) τιμολόγιο του προμηθευτή και δελτίο αποστολής, όπου α¬ 
παιτείται, ή τιμολόγιο παροχής υπηρεσιών με την ένδειξη «εξω- 
φλήθη» ή, αν δεν εκδίδει στοιχεία του Κ.Β.Σ., εξοφλητική από¬ 
δειξη που εκδίδει ο διαχειριστής και υπογράφει ο λαμβάνων, 
δ) πρωτόκολλο παραλαβής του υλικού ή των υπηρεσιών 
για δαπάνη προϋπολογιζόμενης αξίας, εκτός Φ.Π.Α., άνω 
των χιλίων πεντακοσίων (1.500) ευρώ, 
ε) εγγυητική επιστολή προκαταβολής, εφόσον προβλέπε- 
ται στη σύμβαση. 

3. Γιατην κάλυψη δαπανών προϋπολογιζόμενης αξίας άνω των 
είκοσι χιλιάδων (20.000) ευρώ, εκτός Φ.Π.Α., πέραν των δικαιο- 
λογητικώνπου απαιτούνται για την προηγούμενη κατηγορία: 

α) πιστοποιητικό φορολογικής ενημερότητας, 
β) πιστοποιητικό ασφαλιστικής ενημερότητας προκειμέ¬ 
νου για νομικά πρόσωπα. 

γ) εγγυητική επιστολή καλής εκτέλεσης, εφόσον προβλέ- 
πεται στη σύμβαση. 

4. Γ ια την κάλυψη μετακινήσεων 

α) η απόφαση με την οποία εγκρίνεται η μετακίνηση 
β) ημερολόγιο κίνησης στο οποίο αναφέρονται η ημέρα α¬ 
ναχώρησης και επιστροφής, τα χρησιμοποιηθέντα μέσα, η α¬ 
πόσταση που διανύθηκε με Ι.Χ. και ο τόπος διανυκτερεύσε- 
ως, υπογεγραμμένο από τον μετακινηθέντα. 

γ) τα εισιτήρια των χρησιμοποιηθέντων μέσων μεταφοράς, τα 
οποία συνοδεύονται από την κάρτα επιβίβασης αν το μέσο είναι 
αεροπορικό ή υπεύθυνη δήλωση για τη χρήση αυτοκινήτου I .X. 

δ) το τιμολόγιο ξενοδοχείου ή συναφές παραστατικό προ- 
βλεπόμενο από τον Κώδικα Βιβλίων και Στοιχείων 
ε) προκειμένου για μετακινήσεις φιλοξενουμένων προσώ¬ 
πων, τα εισιτήρια των χρησιμοποιηθέντων μέσων μεταφοράς, 
στα οποία επισυνάπτεται η απόφαση μετακίνησης 

5. Γ ια την κάλυψη αμοιβών μελών επιτροπών ή ομάδων ερ¬ 
γασίας: 

α) η απόφαση με την οποία συγκροτείται η επιτροπή ή η ο¬ 
μάδα εργασίας ή η ομάδα διοίκησης έργου, 
β) η απόφαση με την οποία καθορίζεται η αμοιβή των μελών 
της επιτροπής ή της ομάδας εργασίας, 
γ) απόδειξη παροχής υπηρεσιών του λαμβάνοντος την α¬ 
μοιβή με την ένδειξη «εξωφλήθη» ή, αν δεν εκδίδει στοιχεία 
του Κ.Β.Σ., εξοφλητική απόδειξη που εκδίδει ο διαχειριστής 
και υπογράφει ο λαμβάνων. 

Άρθρο 9 

Εγγυήσεις 

Κατά την υπογραφή της σύμβασης για προϋπολογιζόμενη 
αξία, εκτός Φ.Π.Α., άνω των είκοσι χιλιάδων (20.000) ευρώ, ο 
ανάδοχος προσκομίζει εγγυητική επιστολή καλής εκτέλεσης 
των όρωντης σύμβασης, ποσού που αντιστοιχεί σε ποσοστό 
δέκα τοις εκατό (10%) του ύψους της σύμβασης, εκτός ΦΠΑ. 
Η εγγυητική επιστολή επιστρέφεται στον ανάδοχο μετά την 
παραλαβή του συνόλου των αγαθών ή υπηρεσιών που περι- 
γράφονται στη σύμβαση. Η εγγυητική επιστολή προκαταβο¬ 
λής επιστρέφεται μετά την παραλαβή ισόποσης αξίας αγα¬ 
θών ή υπηρεσιών, ή αποσβήνεται σταδιακά με τις τμηματικές 
πληρωμές, εφ'όσον τούτο ορίζεται στη σύμβαση. 

Άρθρο 10 

Ανάθεση σε ενδιάμεσο φορέα 

1. Με απόφαση του Υπουργού Εθνικής Οικονομίας, μετά α¬ 
πό πρόταση του αρμόδιου Ειδικού ή Γ ενικού Γ ραμματέα Υ¬ 
πουργείου ή Περιφέρειας στον οποίο υπάγεται υπηρεσία της 
παρ. 3 του άρθρου 1 του παρόντος, μπορεί να ανατίθεται σε 
ενδιάμεσους φορείς που είναι νομικά πρόσωπα του ευρύτε¬ 
ρου δημόσιου τομέα μη κερδοσκοπικού χαρακτήρα ή ανα¬ 
πτυξιακές εταιρείες του άρθρου 68 του Ν. 1892/1990 ή θυ¬ 
γατρικές τους εταιρείες, η εκτέλεση κατηγοριών ενεργειών 
τεχνικής βοήθειας-στήριξης, ιδίως αυτών που συνδέονται με 

μετακινήσεις και αμοιβές στο πλαίσιο επιτροπών και ομάδων 
εργασίας, και η διαχείριση των αντιστοίχων πόρων. Η ανάθε¬ 
ση γίνεται μετά από διαπραγμάτευση και γνώμη της επιτρο¬ 
πής της παραγράφου 3 του παρόντος. 

2. Ο ενδιάμεσος φορέας πρέπει να πληροί τις ακόλουθες 
προϋποθέσεις: 

α) Να έχει διοικητική και χρηματοδοτική ικανότητα ώστε να 
δύναται να φέρει σε πέρας το έργο που του ανατίθεται 

β) Να διαθέτει εμπειρία στον τομέα που αφορά το αντικεί¬ 
μενο της ανάθεσης. 

3. Στο Υπουργείο Εθνικής Οικονομίας συνιστάται πενταμε¬ 
λής (δμελής) επιτροπή από ένα σύμβουλο ή Πάρεδρο του 
Νομικού Συμβουλίου του Κράτους που υπηρετεί στο Γρα¬ 
φείο Νομικού Συμβούλου του Υπουργείου αυτού ως Πρόε¬ 
δρο και μέλη υπαλλήλους του Υπουργείου Εθνικής Οικονο¬ 
μίας. Τα μέλη της επιτροπής ορίζονται με απόφαση του Υ¬ 
πουργού Εθνικής Οικονομίας. 

4. Μεταξύ του Υπουργού Εθνικής Οικονομίας και του εν¬ 
διάμεσου φορέα καταρτίζεται σύμβαση σύμφωνα με τους ό¬ 
ρους της απόφασης ανάθεσης και τα οριζόμενα στις κοινές 
υπουργικές αποφάσεις της παραγράφου 3 του άρθρου 4του 
Ν. 1960/1991, όπως ισχύει. 

5. Μετην απόφαση ανάθεσης από τον Υπουργό Εθνικής Οι¬ 
κονομίας μπορεί να χορηγείται προκαταβολή στον ενδιάμε¬ 
σο φορέα. Η προκαταβολή και οι δαπάνες του ενδιάμεσου 
φορέα καταβάλλονται σε αυτόν σύμφωνα με τον τρόπο και 
τους όρουςπου ορίζονται στις κοινές υπουργικές αποφάσεις 
της παραγράφου 3 του άρθρου 4του Ν. 1960/1991. 

6. Ο ενδιάμεσος φορέας εκτελείτις κατηγορίες ενεργειών 
που περιλαμβάνονται στην σύμβαση, σύμφωνα με τις απο¬ 
φάσεις των αρμοδίων οργάνων και τα δικαιολογητικά που 
προβλέπονται στο άρθρο 8. 

7. Μετά το τέλος κάθε έτους διενεργείται εκκαθάριση με βά¬ 
ση έκθεση διαχείρισης που ο ενδιάμεσος φορέας υποβάλλει 
στο αρμόδιο Υπουργείο ή Περιφέρεια και στο Υπουργείο Εθνι¬ 
κής Οικονομίας. Τα δικαιολογητικά δαπανών τηρούνται από 
τον ενδιάμεσο φορέα στην έδρα του και τίθενται στη διάθεση 
των αρμοδίων οργάνων όταν ζητηθούν. 

8. Ο ενδιάμεσος φορέας υποχρεούται κατά την λήξη της 
σύμβασης να παραδώσει στο Δημόσιο κατά πλήρη κυριότη¬ 
τα μη αναλώσιμα αγαθά που προμηθεύτηκε, κατά την διαδι¬ 
κασία εκτέλεσης της σύμβασης. 

Αρθρο 11 

Προσαρτάται και αποτελεί αναπόσπαστο τμήμα του παρό¬ 
ντος Διατάγματος το κατωτέρωπαράρτηματο κείμενο του ο¬ 
ποίου έχει ως εξής: 

ΠΑΡΑΡΤΗΜΑ ΕΝΕΡΓΕΙΩΝ ΤΕΧΝΙΚΗΣ ΒΟΗΘΕΙΑΣ-ΣΤΗΡΙΞΗΣ 

Α. Προμήθειες 

1. Εξοπλισμός γραφείων 

2. Εξοπλισμός με ηλεκτρονικούς υπολογιστές και περιφε¬ 
ρειακά, τηλεπικοινωνιακός εξοπλισμός, μηχανές γραφείου, 
φωτοαντιγραφικά μηχανήματα, εκτυπωτές, μηχανήματα τη¬ 
λεομοιοτυπίας και φορητές μηχανές εξοπλισμού γραφείου 

3. Λογισμικό 

4. Εργαστηριακός εξοπλισμός 

5. Εγχειρίδια, βιβλία και λοιπά έντυπα 

Β. Παροχή υπηρεσιών 

1. Ανάπτυξη, εγκατάσταση, υποστήριξη και συντήρηση ε¬ 
ξοπλισμού και λογισμικού 

2. Εκπόνηση μελετών 

3. Υπηρεσίες συμβούλων 

4. Υπηρεσίες δημοσιότητας, προβολής και πληροφόρησης 

5. Υπηρεσίες αξιολόγησης και ελέγχου 

6. Διενέργεια ερευνών 

Γ. Προμήθειες και παροχή υπηρεσιών για την κάλυψη λει¬ 
τουργικών αναγκών 


1. Οργάνωση εκδηλώσεων (κάθε είδους προμήθειες ή/και 
υπηρεσίες που συνδέονται με τις εκδηλώσεις συμπεριλαμ¬ 
βανομένων των βραχυχρόνιων μισθώσεων αιθουσών, παρο¬ 
χής γευμάτων κόκ.) 

2. Μίσθωση εξοπλισμού και μεταφορικών μέσων. 

3. Επισκευή και συντήρηση του ηλεκτρικού, τηλεφωνικού, 
υδρευτικού και αποχετευτικού δικτύου καθώς και παροχής 
τηλεπικοινωνιακών υπηρεσιών για τις υπηρεσίεςτου άρθρου 
1 παρ. 3 του παρόντος. 

4. Υπηρεσίες καθαριότητας των χώρων στέγασης καθώς 
και των κοινοχρήστων χώρων με την προϋπόθεση ότι οι χώ¬ 
ροι των υπηρεσιών του άρθρου 1 παρ. 3 του παρόντος ευρί- 
σκονται εκτός της έδρας του Υπουργείου ή της Περιφέρειας 
στην οποία υπάγονται. 

5. Σύνδεση και λειτουργία του διαδικτύου καθώς και σύν¬ 
δεση με τράπεζες πληροφοριών. 

6. Προμήθεια αναλώσιμων υλικών και κυρίως υλικών γρα¬ 
φείου, γραφικής ύλης, αναλώσιμων των ηλεκτρονικών υπο¬ 
λογιστών, εκτυπωτών, μηχανημάτων τηλεομοιοτυπίας και 
φωτοαντιγραφικών, καθώς και μηχανών βιβλιοδεσίας. Επί¬ 
σης προμήθεια εξοπλισμού εστίασης. 

7. Υποστηρικτικές υπηρεσίες για τις συνεδριάσεις και λοι¬ 
πές συσκέψεις των υπηρεσιών του άρθρου 1 παρ. 3 του πα¬ 
ρόντος καθώς και των Επιτροπών Παρακολούθησης του 
Κ.Π.Σ. και των Ε.Π., και ιδίως μετάφραση και διερμηνεία, φω- 
τοαντιγράφηση εγγράφων, μαγνητοφώνηση, απομαγνητο- 
φώνηση συναντήσεων, βραχυχρόνιες μισθώσεις για τις αί¬ 
θουσες των συνεδριάσεων και γεύματα. 

8. Υπηρεσίες για δημόσιες σχέσεις των υπηρεσιών του άρ¬ 
θρου 1 παρ. 3 του παρόντος που επιβάλλονται από τους κανό¬ 
νες εθιμοτυπίας, διοίκησης και οργάνωσης και αφορούν ιδίως 
την φιλοξενία επισκεπτών ή την μετακίνηση, διαμονή και φιλο¬ 
ξενία προσκεκλημένων. Επίσης προμήθεια αναλώσιμων υλι¬ 
κών για τη φιλοξενία επισκεπτών και προσκεκλημένων. Ημε¬ 
ρήσια αποζημίωση για προσκεκλημένους - φιλοξενούμενους. 

9. Έξοδα δημοσιεύσεων ή ανακοινώσεων (π.χ. προσκλή¬ 
σεις, προκηρύξεις διαγωνισμών ή διακηρύξεις), φωτοαντί¬ 
γραφα, έξοδα πολλαπλών εκτυπώσεων, έκδοση ηλεκτρονι¬ 
κών και έντυπων μέσων, ταχυδρομικά έξοδα, ταχυμεταφο- 
ρές για τις υπηρεσίες του άρθρου 1 παρ. 3 του παρόντος. 

10. Εκπαίδευση του προσωπικού των υπηρεσιών του άρ¬ 
θρου 1 παρ. 3 του παρόντος και συμμετοχή σε ημερίδες, συ¬ 
νέδρια καιίοΓα. 

11. Εκπαίδευση των φορέων υλοποίησης του επιχειρησια¬ 
κού προγράμματος σχετικά με τις διαδικασίες υλοποίησης 
των έργων. 

12. Εκτός έδρας αποζημίωση και έξοδα μετακίνησης του 
προσωπικού σύμφωνα μετην κ.υ.α σε εφαρμογή του άρθρου 
7παρ.7τουΝ. 2860/2000. 

Δ. Παροχή υπηρεσιών στα πλαίσια επιτροπών ή ομάδων 
εργασίας 

1. Αμοιβή ομάδων ή επιτροπών εργασίας που συγκροτού¬ 
νται με βάση τις διατάξεις των άρθρων 2 παρ. 3 και 4 παρ. 3 
του Ν.2860/2000. 

2. Αμοιβή ομάδων ελέγχου που προβλέπονται στα άρθρα 9 
παρ. 2 και 17 παρ. 6 και 7του Ν.2860/2000. 

Άρθρο 12 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εθνικής Οικονομίας αναθέτουμε τη δημοσί¬ 
ευση και την εκτέλεση του παρόντος διατάγματος. 

Αθήνα,14 Ιανουάριου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

